

KOHTUMÄÄRUS

EESTI VABARIIGI NIMEL

|  |  |
| --- | --- |
| **Kohus** | Tartu Maakohus |
| **Kohtunik** | Zakaria Nemsitsveridze |
| **Määruse tegemise aeg ja koht** | 28. mai 2024, Tartu kohtumaja |
| **Tsiviilasi** | **PurSystem OÜ (pankrotis) pankrotimenetlus** |
| **Tsiviilasja number** | 2-22-16297 |
| **Menetlustoiming** | lõpparuande kinnitamine ja pankrotimenetluse lõpetamine; halduri tasu suuruse määramine; pankrotimenetluse kulude kinnitamine;  |
| **Menetlusosalised ja nende esindajad**  | võlgnik PurSystem OÜ (pankrotis; registrikood 14596841, asukoht Lepplaane tn 4/1-3, Are alevik, Tori vald, Pärnu maakond), likvideerija Hillar Talts (isikukood 37105222718; e-post hillar.talts@artingconsult.ee) pankrotihaldur: Tiia Kalaus (asukoht: Soola 3 IV k, 51013 Tartu; telefon 740 7662, 504 6694; e-post tiia.kalaus@civilex.ee)  |
| **Kohtuistungi toimumise aeg** | kirjalik menetlus |
| **RESOLUTSIOON**1. Kinnitada lõpparuanne PurSystem OÜ (pankrotis; registrikood 14596841) pankrotimenetluses ja lõpetada PurSystem OÜ (pankrotis) pankrotimenetlus. Pankrotimenetluses avalik uurimine lõpeb.
2. Iga võlausaldaja tunnustatud nõude osa, mille ulatuses on jäänud raha saamata:

II rahuldamisjärk – muud tähtaegselt esitatud tunnustatud nõuded (PankrS § 153 lg 1 p 2)

|  |  |  |
| --- | --- | --- |
|  | Võlausaldaja (isiku-või registrikood) | Saamata raha (€) |
| 1. | Storent OÜ (11682327) | 3 621,26 |
| 2. | Eesti Vabariik Maksu- ja Tolliameti kaudu (70000349) | 28 144,82 |
|  | Kokku  | 1. 66,08
 |

1. Määrata pankrotivara arvelt pankrotihaldur Tiia Kalause tasuks 1 036,80 eurot, millele lisandub käibemaks 22% summas 228,10 eurot, kokku koos käibemaksuga 1 264,90 eurot, mis mõista välja OÜ-le CiviLex (registrikood 12088721, arvelduskonto EE312200221055387366), mille kaudu pankrothaldur tegutseb.
2. Kinnitada pankrotimenetluse kulud PurSystem OÜ (pankrotis) pankrotimenetluses summas 903,33 eurot. Pankrotimenetluse kulud kanda pankrotivara arvel.
3. Vabastada pankrotihaldur Tiia Kalaus pankrotihalduri kohustustest pärast PurSystem OÜ (pankrotis) äriregistrist kustutamist.
4. Määrata PurSystem OÜ (pankrotis) dokumentide hoidjaks Hillar Talts (isikukood 37105222718, e-post: info@artingconsult.ee).
5. Määrus saata Tartu Maakohtu registriosakonnale ja menetlusosalistele ning avaldada teade pankrotimenetluse lõpetamise kohta väljaandes Ametlikud Teadaanded. Äriregistril mitte kustutada äriühingut registrist enne haldurilt vastava avalduse saamist.
6. Määruse peale võib võlgnik esitada määruskaebuse Tartu Ringkonnakohtule Tartu Maakohtu kaudu 15 päeva jooksul määruse kättetoimetamisest alates. Võlausaldaja võib määruskaebuse esitada, kui ta esitas menetluse lõpetamise avalduse vastu vastuväite. Pankrotihaldur võib määruskaebuse esitada pankrotimenetluse kulude kohta.
 |

**MENETLUSE KÄIK**

1. Tartu Maakohus kuulutas 31.03.2023. a määrusega välja PurSystem OÜ pankroti avaliku uurimisena ja nimetas pankrotihalduriks Tiia Kalause.
2. Pankrotihaldur esitas 25.07.2023. a kohtule kinnitamiseks lõpliku võlausaldajate nimekirja. Kohus kinnitas lõpliku võlausaldajate nimekirja 22.08.2023. a määrusega.
3. 15.05.2024. a esitas pankrotihaldur Tiia Kalaus kohtule kinnitamiseks lõpparuande, palus määrata pankrotihalduri tasu, kinnitada pankrotimenetluse kulud ja lõpetada pankrotimenetlus koos pankrotihalduri vabastamisega kohustustest.
4. Väljaandes Ametlikud Teadaanded on 03.05.2024. a avaldatud teade võimaluse kohta tutvuda PurSystem OÜ (pankrotis) lõpparuandega ning esitada 10 päeva jooksul teate avaldamisest vastuväiteid. Lõpparuandele ei ole esitatud ühtegi vastuväidet.
5. Pankrotihaldur on kooskõlastanud lõpparuande maksejõuetuse teenistusega.

**LÕPPARUANNE**

**Andmed pankrotivara ja selle müügist saadud raha kohta *(PankrS § 162 lg 2 p 1)***

1. Materiaalne põhi- ja käibevara:

Võlgnikule kuulus alljärgnev vallasvara:

* 1. Haagis TIKI CS300-LH (v. 2020), reg.märk 618 YLP.

Haldur võõrandas kooskõlastatult Maksejõuetuse teenistusega vara enampakkumisel Kohtutäiturite ja Pankrotihaldurite oksjonikeskkonnas.

Vara müügist laekus 1650,00 eurot.

* 1. Kaubik RENAULT MASTER (v.l. 2014), reg. märk 357 KBD.

Sõiduk ei olnud pankroti väljakuulutamisel sõidukorras.

Haldur võõrandas kooskõlastatult Maksejõuetuse teenistusega vara enampakkumisel Kohtutäiturite ja Pankrotihaldurite oksjonikeskkonnas.

Vara müügist laekus 2 670,00 eurot.

KOKKU laekus pankrotivara müügist 4 320,00 eurot.

1. Nõuded kolmandate isikute vastu: puudusid
2. Rahaliste vahendite jääk pankroti väljakuulutamisel: võlgniku pangakontol oli rahaliste vahendite jääk seisuga 31.03.2023 summas 6,08 eurot.
3. Pankrotivara kokku 4 326,08 eurot.

**Andmed PankrS § 146 nimetatud väljamaksete kohta ja krediidiasutustest raha hoiustamise kohta *(PankrS § 162 lg 2 p 2)***

1. Väljamaksed vastavalt PankrS § 146 lg 1 p 1 (vara välistamise ja tagasivõitmise tagajärgedest tulenevad nõuded) – puudub
2. Väljamaksed vastavalt PankrS § 146 lg 1 p 3 (massikohustused) – 35,27 eurot;

Panga teenustasud – 1,94 eurot;

Haagise TIKI hoiukulud Tartus, Tähe 108a parklas 31.05 – 23.06.2023 (Treilamehed OÜ, arve MA2300333), tasutud OÜ CiviLex arvelt – 33,33 eurot (ilma km-ta) (välja maksmata)

1. Väljamaksed vastavalt PankrS § 146 lg 1 p 4 (pankrotimenetluse kulud) – 2 490,00 eurot

Ajutise halduri tasu (Tartu MK määrus 31.03.2023, ts.asi 2-22-16297) – 1 620,00 eurot (s.h. km) (välja makstud kooskõlastatult Maksejõuetuse teenistusega);

Maksejõuetuse teenistuse (lühend. MJT) avaliku uurimise kulud – 870,00 eurot (välja maksmata).

1. Kokku välja makstud kulud: 1 621,94 eurot (1,94 + 1620,00).
2. Lõpparuande kinnitamisel kuulub määramisele halduritasu.

PankrS § 651 lg 1 kohaselt on halduritasu suurus alammääras pankrotivaralt suurusega kuni 6400 eurot 24% pankrotivarast.

Eeltoodust tulenevalt moodustab prognoositav halduritasu 1 036,80 eurot, lisanud km 228,10 eurot, kokku 1 264,90 eurot.

1. Välja maksmata kulud kokku 2 168,23 eurot (33,33 + 870 + 1 264,90).
2. KÕIK KULUD KOKKU: 1 621,94 + 2 168,23 = 3 790,17 eurot
3. Rahaliste vahendite jääk 535,91 eurot.

**Andmed jaotiste alusel väljamakstud raha kohta nõuete rahuldamisjärkude kaupa *(PankrS § 162 lg 2 p 3)***

1. I rahuldamisjärgus tunnustatud nõuded puudusid.
2. II rahuldamisjärgu võlausaldajatele on väljamaksed summas 535 eurot ja jaguneb võlausaldajate vahel alljärgnevalt:

|  |  |  |  |  |
| --- | --- | --- | --- | --- |
| Jrk nr | Võlausaldaja | Tunnustatud nõue (EUR) | Jaotise % | Väljamakstud jaotis (EUR) |
| 1 | Storent OÜ (rk 11682327)  | 3 682,25  | 11,40  | 60,99  |
| 2 | Eesti Vabariik Maksu- ja Tolliameti kaudu (rk 70000349) | 28 618,83  | 88,60  | 474,01  |
|  |  | 32 301,08  | 100,00  | 535  |

1. *Haldur teeb jaotiste väljamaksed pärast kohtu poolt lõpparuande kinnitamist. Rahalistest vahenditest 0,91 eurot jätab haldur väljamaksete tegemisel panga teenustasudeks.*

**Andmed iga pandieseme müügist saadu kohta *(PankrS § 162 lg 2 p 4)***

1. Pandiesemeid pankrotivarasse ei kuulunud.

**Andmed müümata pankrotivara ja võlgnikul teistelt isikutelt saadaoleva vara kohta *(PankrS § 162 lg 2 p 5)***

1. Müümata pankrotivara ei ole ja teistelt isikutelt saada olevad rahalised vahendid on pankrotipessa laekunud.

**Andmed halduri tegevuse kohta pankrotivara valitsemisel *(PankrS § 162 lg 2 p 6)***

1. Haldur juhindus pankrotimenetluse läbiviimisel seadusest ja pankrotimenetlus viidi läbi avaliku uurimisena koos Maksejõuetuse teenistusega.
2. Võlgniku pangakontole oli seatud halduri käsutusõigus.

**Iga võlausaldaja tunnustatud nõude osa, mille ulatuses võlausaldaja ei ole raha saanud *(PankrS § 162 lg 2 p 7)***

1. PankrS § 153 lg 1 p 2 kohaselt II järgu võlausaldajatele jaotist on välja makstud 535,00 eurot ning saamata jaotised summas 31 766,08 eurot jagunevad järgmiselt:

|  |  |  |  |  |  |
| --- | --- | --- | --- | --- | --- |
| Jrk nr | Võlausaldaja | Tunnustatud nõue (EUR) | Jaotise % | Väljamakstud jaotis (EUR) | Saamata nõue (EUR) |
| 1 | Storent OÜ (rk 11682327)  | 3 682,25  | 11,40  | 60,99  | 3 621,26 |
| 2 | Eesti Vabariik Maksu- ja Tolliameti kaudu (rk 70000349) | 28 618,83  | 88,60  | 474,01  | 28 144,82 |
|  |  | 32 301,08  | 100,00  | 535  | 31 766,08 |

**Andmed pankrotimenetluses esitatud hagide läbivaatamise kohta, samuti hagide kohta, mida haldur kavatseb veel esitada *(PankrS § 162 lg 2 p 8)***

1. Haldur ei ole hagisid esitanud ega kavatse seda ka teha.

**Kohtukulud ning ajutise halduri või usaldusisiku ja halduri tehtud vajalikud kulutused *(PankrS § 162 lg 2 p 9)***

1. Kohtukulud puudusid ja halduri ning Maksejõuetuse teenistuse poolt tehtud kulutused on kirjeldatud aruande punktis 2.
2. Lõpparuande kinnitamisel määrab kohus pankrotihalduri tasu.

PankrS § 651 lg 1 kohaselt on halduritasu suurus alammääras pankrotivaralt suurusega kuni 6400 eurot 24% pankrotivarast.

Eeltoodust tulenevalt moodustab prognoositav halduritasu 1 036,80 eurot, lisandub km 228,10 eurot, KOKKU 1 264,90 eurot.

Lähtudes eeltoodust, palub haldur määrata tasu summas 1 264,90 eurot (s.h. käibemaks 228,10 eurot) büroole (CiviLex OÜ), mille kaudu haldur tegutseb.

**Muud avaliku uurimisena läbi viidud pankrotimenetluses tähtsust omavad asjaolud ja maksejõuetuse põhjus *(PankrS § 162 lg 2 p 10, lg 3)***

1. PurSystem OÜ alustas tegevust 2018.a. Peamiseks tegevusalaks oli elamute ja mitteeluhoonete ehitus ning täpsustatult elamute soojustamine (soojustustööde tegemine) PUR-vahuga ning PUR-vahuga soojustamiseks vajalike seadmete ja tarvikute müük.
2. Võlgnik lõpetas majandustegevuse hiljemalt 2022.a. septembris ning samal ajal otsustas ainuosanik äriühingu likvideerimise. MJT ja halduri arvates oleks võlgnik pidanud esitama koheselt pankrotiavalduse, sest võlgniku tegevus oli lõpetatud ning teadaolevalt võlgniku varast ei piisanud ühingu kohustuste täitmiseks. Likvideerijaks nimetas ainuosanik Hillar Taltsi, kes esitas võlgniku nimel kohrtule ka pankrotiavalduse.
3. Ajutine haldur tegi ettepaneku pankrotimenetluse lõpetamiseks raugemise tõttu, kuid Eesti Vabariigi Maksejõuetuse teenistuse ettepanekul kuulutati välja varatu PurSuystem OÜ pankrot, mis viidi läbi avaliku uurimisena.
4. Haldur ja Maksejõuetuse teenistus võtsid võlgniku esindajatelt (likvideerija ja juhatuse liikmed) suulised selgitused võlgniku majandustegevuse, raamatupidamise korraldamise, makseraskuste tekke ja põhjuste kohta.
5. Haldur võttis üle võlgnikule kuuluva vara ning teostas pankrotivara müügi läbi avaliku enampakkumise.
6. Halduri ja Maksejõuetuse teenistuse arvates andis likvideerija Hillar Talts üle võlgniku raamatupidamise algdokumentatsiooni, kuid selles puudusid korrektsed raamatupidamisandmed ja aruandlus perioodi 2021-2022 kohta. Kuigi üleantava raamatupidamise algdokumentatsiooni dokumendid olid enne üleandmist võlgniku (likvideerija) poolt nummerdatud, siis on tõenäoline, et raamatupidamisest olid enne üleandmist eemaldatud võlgniku tegeliku vara olemasolu ja ulatuse tuvastamist võimaldavad alg- ja kuludokumendid, puudusid raamatupidamise registrid, osaliselt kassaraamat, lao- ja materjaliarvestus, ostjate arvestus jne. Likvideerija Hillar Talts koostas ja allkirjastas muuhulgas võlgniku nimel (olematu) nõude loovutamise lepingu, milleks tal volitused puudusid.
7. Avaliku uurimise ja MJT teostatud eriauditi raames kontrolliti pankrotivõlgniku lähikondsetega seotud tehinguid.
8. Maksejõuetuse teenistus tuvastas nii endiste juhatuse liikmete, likvideerija kui ka raamatupidamist teostanud isiku tegevuses mitmeid mittevastavusi, juhtimisvigu ja õigusvastast käitumist (lojaalsuskohustuse rikkumine). Võlgniku vara ei olnud osaliselt kasutatud äriühinguga seotud majandustegevusega seotud tehinguteks.
9. Ärikeelu kohaldamise taotlemine kohtult ostus ebaotstarbekaks, kuivõrd ärikeeldu saab kohaldada kuni pankrotimenetluse lõppemiseni ning Norman Peks ja Kadi Vares eemaldasid end juba enne pankrotimenetlust mistahes juriidilise isiku juhtorgani liikme rollist.
10. Maksejõuetuse teenistuse poolt etteheidetavad tegevused võlgniku juhtorgani liikmetele:
11. Võlgnik ei olnud (ei ole) äriregistrile esitanud 2021.a. majandusaasta aruannet, mille esitamise tähtpäev oli 30.06.2022 ning juhatus on jätnud korraldamata võlgniku raamatupidamise. Äriseadustiku § 183 kohaselt korraldab juhatus osaühingu raamatupidamist. Jättes raamatupidamise korraldamata ja majandusaasta aruanded äriregistrile esitamata on Norman Peks ja likvideerija Hillar Talts rikkunud ÄS §-st 179 lg 1 ja 4 tulenevat kohustust koostada pärast majandusaasta lõppu majandusaasta aruanne raamatupidamise seaduses sätestatud korras ja esitada kinnitatud majandusaasta aruanne äriregistrile kuue kuu jooksul arvates majandusaasta lõppemisest. Raamatupidamise seaduse § 4 järgi on raamatupidamiskohustuslane on kohustatud: 1) korraldama raamatupidamist nii, et oleks tagatud aktuaalse, olulise, objektiivse ja võrreldava informatsiooni saamine raamatupidamiskohustuslase finantsseisundist, finantstulemusest ja rahavoogudest; 2) dokumenteerima kõiki oma majandustehinguid; 3) kirjendama algdokumentide või nende põhjal koostatud koonddokumentide alusel kõiki oma majandustehinguid raamatupidamisregistrites; 4) koostama ja esitama majandusaasta aruande ning muud finantsaruanded käesolevas seaduses ja teistes õigusaktides sätestatud korras; 5) säilitama raamatupidamise dokumente. Võlgniku raamatupidamine ei vastanud eeltoodud nõuetele.
12. Norman Peks ei täitnud ÄS § 180 lõikest 51 tulenevat kohustust esitada õigel ajal pankrotiavaldus. Pankrotiavalduse esitas likvideerija 31.10.2022, kuid halduri hinnangul pidid juhatuse liikmele (Norman Peks) olema ettevõtte makseraskused teada juba 2022.a. suvel (juuni – august 2022).
13. Kaalutlusõiguse alusel leidsid haldur ja Maksejõuetuse teenistus eelkõige otstarbekuse printsiibist lähtuvalt, et täiendavate hagide (s.h. kahju hüvitamise nõuded) esitamine antud menetluses ei tagaks võlausaldajate nõuete rahuldamist suuremas ulatuses. Samuti on haldur seisukohal, et võlgniku tegevusega tekitatud kahju ei ole suur (nõuete kogusumma pankrotimenetluses oli alla 50 000 euro).
14. Halduri ja Maksejõuetuse teenistuse hinnangul juhatuse liikmel Norman Peksil puudusid vajalikud oskused ja teadmised juhtorgani liikmena tegutsemiseks. Tema selgituste kohaselt oli ta omandanud õiguse ja oskused ettevõtte tegevusalal töötamiseks, kuid see ei ole samastatav juhtorgani tegevusega.
15. Maksejõuetuse teenistuse hinnangul oli maksejõuetuse põhjuseks kohene nõrk äriplaan, oskamatus äriühingut tegelikult juhtida, nõrk finantspoliitika (madal kasumimarginaal) ja kohati ebaõige finantskäitumine, kohustuste tasumise jälgimise puudumine, raha kasutamine osaliselt isiklikuks otstarbeks.

**KOHTU SEISUKOHT**

1. PankrS § 163 lg 3 kohaselt otsustab kohus kümne päeva jooksul pärast vastuväidete esitamise tähtaja möödumist lõpparuande kinnitamise ja pankrotimenetluse lõpetamise, tehes selle kohta määruse. PankrS § 163 lg 6 kohaselt jätab kohus lõpparuande kinnitamata ja tagastab selle määrusega haldurile pankrotimenetluse jätkamiseks, kui lõpparuandes ilmneb, et pankrotimenetluses on rikutud võlgniku või võlausaldajate õigusi. Kohus leiab, et lõpparuanne on seaduslik ning sealt ei ilmne, et pankrotimenetluses oleks rikutud võlgniku ja võlausaldajate õigusi. Pankrotihaldur on esitanud PurSystem OÜ (pankrotis) lõppbilansi. Lõpparuanne tuleb kinnitada ja pankrotimenetlus lõpetada.
2. PankrS § 19213 lg 1 kohaselt lõpeb pankrotimenetluses avalik uurimine muuhulgas PankrS § 157 punktis 5 sätestatud alusel – lõpparuande kinnitamisega.
3. Kohtu hinnangul on PurSystem OÜ (pankrotis) maksejõuetuse põhjuseks raske juhtimisviga PankrS § 162 lg 3 tähenduses.
4. Kohus vabastab vastavalt PankrS § 165 lg-le 3 pankrotihaldur Tiia Kalaus PurSystem OÜ (pankrotis) pankrotihalduri kohustustest äriühingu äriregistrist kustutamisel.
5. Äriregistri seaduse (ÄRS) § 23 lg 5 kohaselt kui kohus kinnitas pankrotihalduri lõpparuande, kantakse äriregistrisse pankrotimenetluse lõpetamine koos juriidilise isiku registrist kustutamise või tegevuse jätkamisega. Kustutamise korral, kui pankrotihaldur ei ole teisiti avaldanud, märgitakse ta äriregistrisse kustutatud juriidilise isiku dokumentide hoidjana.
6. ÄRS § 23 lg 5 ja halduri taotluse alusel tuleb määrata võlgniku dokumentide hoidjaks Hillar Talts (isikukood 37105222718, e-post: info@artingconsult.ee).
7. PankrS § 65 lg 1 kohaselt on halduril õigus saada tasu oma ülesannete täitmise eest. Halduri tasu katab ka halduri tegevusega seotud üldised kulud, sealhulgas kulud büroo pidamisele, sidekulud ja riigisisesed reisikulud. Halduri taotlusel määrab kohus halduri tasu büroole, mille kaudu haldur tegutseb. PankrS § 65 lg 2 kohaselt arvestatakse halduri tasu pankrotivara müügist ja tagasivõitmisest, samuti halduri muu tegevuse tulemusena pankrotivarasse laekunud ja pankrotivara hulka arvatud rahast lähtudes. Tasu suuruse määramisel arvestab kohus töö mahtu, keerukust ja halduri kutseoskust. Halduri tasu arvestamisel ei võeta arvesse raha, mis oli võlgnikul pankroti väljakuulutamise ajal või mis on saadud halduri tegevusest sõltumata.
8. PankrS § 65 lg 11 sätestab, et halduri tasu sisaldab seaduses ettenähtud makse, välja arvatud käibemaks. Kui haldur on kantud äriregistrisse füüsilisest isikust ettevõtjana ning ta on käibemaksukohustuslane käibemaksuseaduse tähenduses, lisatakse halduri tasule käibemaks. Halduri tasule lisatakse käibemaks ka juhul, kui see makstakse välja büroole ning büroo on käibemaksukohustuslane käibemaksuseaduse tähenduses.
9. PankrS§ 65 lg 5 kohaselt määrab kohus haldurile tasu käesoleva seaduse § 651 lõikes 1 nimetatud alammääras. Alammäärast suurema tasu võib kohus määrata põhjendatud juhul. Kohus võib määrata alammäärast väiksema tasu, kui tasu suurus ei vasta halduri tehtud töö mahule ja vastutusele.
10. Pankrotivarasse on laekunud lõpparuande koostamise ajaks 2 670 eurot (summa ilma käibemaksuta). Pankrotihaldur palub määrata pankrotihalduri tasuks 1 036,80 eurot, millele lisandub käibemaks summas 228,10 eurot. Tasu määrata pankrotivarast büroole, mille kaudu haldur tegutseb – OÜ-le CiviLex.
11. Pankrotiseaduse § 651 lõike 1 kohaselt on halduri tasu alammääras pankrotivaralt suurusega kuni 6 400 eurot 24 % pankrotivarast, seega 1 036,80 eurot.
12. Pankrotihaldur on taotlenud tasu maksmist alammääras. Arvestades pankrotihalduri töö mahtu, mh seoses pankrotivara müügi ja valitsemisega, kutseoskust, pankrotimenetluse tulemuslikkust ning pankrotihalduri taotlust tuleb pankrotihalduri tasuks määrata 1 036,80 eurot, millele lisandub käibemaks 228,10 eurot, kokku 1 264,90 eurot. Tasu määrata pankrotivarast käibemaksukohustuslasest büroole, mille kaudu haldur tegutseb – OÜ-le CiviLex.
13. Haldur palub kohtul kinnitada ka pankrotimenetluse läbiviimisega seotud kulutused summas 903,33 eurot (haagise hoiukulud ja maksejõuetuse teenistuse avaliku uurimise kulud (PankrS § 146 lg 1 p 4, § 150 lg 1 p 7, §1927 lg 1)). Kohus kinnitab pankrotimenetluse kulud summas 903,33 eurot. Pankrotimenetluse kulud kanda pankrotivara arvel.

*/digitaalselt allkirjastatud/*

Zakaria Nemsitsveridze

kohtunik